b'\n_START_ARTICLE_\nRyan Cook\n_START_SECTION_\nLjubiteljska kariera\n_START_PARAGRAPH_\nCook je obiskoval lokalno srednjo \xc5\xa1olo v Clovisu in \xc5\xbee tam obetal kot metalec. Po opravljeni srednji \xc5\xa1oli pa se ni odpravil ravno dale\xc4\x8d, saj se je vpisal na Univerzo v Ju\xc5\xbeni Kaliforniji in tam igral baseball za ekipo Trojancev.\n_START_SECTION_\nArizona Diamondbacks\n_START_PARAGRAPH_\nCook je bil izbran s strani ekipe Arizona Diamondbacks v 27. krogu nabora liga MLB leta 2008. Prvi\xc4\x8d so ga na najvi\xc5\xa1jo stopnjo vpoklicali 20. julija 2011.\n_START_SECTION_\nOakland Athletics\n_START_PARAGRAPH_\n9. decembra 2011 je bil Cook skupaj z Jarrodom Parkerjem in Collinom Cowgillom poslan k ekipi Oakland Athletics v zameno za Trevorja Cahilla in Craiga Breslowa. 27. aprila 2012 je v tekmi proti ekipi Baltimore Orioles Cook postal 61. igralec v zgodovini lige MLB, ki je zabele\xc5\xbeil kar 4 izlo\xc4\x8ditve z udarci v eni menjavi.\n_START_SECTION_\nIgralski profil\n_START_PARAGRAPH_\nCook uporablja \xc5\xa1tiri razli\xc4\x8dne mete. Njegov najpogostej\xc5\xa1i met je 4-\xc5\xa1ivna hitra \xc5\xbeoga v obmo\xc4\x8dju med 151 in 156 kilometri na uro. Prav tako ima v svojem repertoarju \xc5\xa1e drsalca, ki ga me\xc4\x8de pri okoli 136 kilometri na uro, prepolovnika pri pribli\xc5\xbeno 145 kilometrih na uro  in 2-\xc5\xa1ivno hitro \xc5\xbeogo s hitrostmi podobnimi kot pri 4-\xc5\xa1ivni. Pri desni\xc4\x8darskih odbijalcih se skorajda izklju\xc4\x8dno poslu\xc5\xbeuje 4-\xc5\xa1ivne hitre \xc5\xbeoge in drsalca, medtem ko pri levi\xc4\x8darjih uporablja me\xc5\xa1anico vseh \xc5\xa1tirih tipov metov.'